**ZAPISNIK 10. KOORDINACIJSKOG SASTANKA ERASMUS + PROJEKTA „Excellence. Every Patient. Every Time.“**

**Sastanku su nazočili:** ravnateljica Jelena Jelinić Bošnjak, pedagog Aleksandar Končar, stručne učiteljice zdravstvene njege Ivana Opačak, Ivana Galović, Ana Perić, Jasmina Cvančić, Marina Kovačević, stručna učiteljica fizioterapije Sanja Ćurić,Jadranka Sučević, dipl. ing. biotech., Marinela Stanić Rusev, prof. fizike.

Sastanak je održan 03. ožujka 2020.. u 19:00 h.

**DNEVNI RED:**

1. **Realizacija druge mobilnosti učenika Srednje medicinske škole Slavonski Brod, Medicinske škole Osijek i Medicinske škole Šibenik u grad Braga, Portugal (učenici i nastavnici u pratnji), izvješće pedagoga Aleksandra Končara.**
2. **Zdravstvene ustanove u kojima su učenici provodili stručne vježbe.**

Ad. 1. Druga mobilnost grupa učenika i nastavnika iz Srednje medicinske škole Slavonski Brod, Medicinske škole Osijek i Medicinske škole Šibenik provodila se je u vremenskom periodu od **01. veljače-22 veljače 2020**. u Portugalu, gradu Braga, gdje su učenici provodili stručne vježbe u trajanju od 15 dana.

Pedagog Aleksandar Končar je izvijestio nazočne članove Mobility tima o realizaciji i uspješnosti ovog projekta.

Tijekom prvog radnog tjedna učenici su se upoznali s ustanovama u kojima će tri tjedna obavljati stručnu praksu te će provoditi svoje radne obveza. U svakoj ustanovi dodijeljen im je mentor koji će pratiti njihov rad i napredak. Svakodnevno ih očekuju i sastanci s nastavnicima u pratnji kako bi evaluirali radne aktivnosti i dogovorili sve ostale. Svakodnevna evaluacija stručne prakse i ostalih aktivnosti podiže se na višu razinu tjednom evaluacijom. Nastavnici u pratnji redovito prate zadovoljstvo učenika cjelokupnim iskustvom te prenose portugalskim partnerima najvažnije povratne informacije. Učenici su dužni svakodnevno ispunjavati i dnevnik stručne prakse koji im služi za provjeru postizanja postavljenih ishoda prije početka mobilnosti. 30 učenika je podijeljeno u 8 zdravstvenih ustanova gdje obavljaju aktivnosti iz područja sestrinstva i fizioterapije.

Tijekom stručne prakse u Portugalu, nastavnici u pratnji redovito prate rad učenika te provjeravaju njihovo zadovoljstvo uvjetima rada u ustanovi i smještaja u Bragi. Također, vode računa i o redovitom ispunjavanju njihovih zadataka te dnevnika prakse koji su dužni voditi, ali i koordiniraju aktivnosti s portugalskim partnerima.

Nakon uspješno odrađenog prvog radnog tjedna na mobilnosti u Portugalu, vikend je bio rezerviran za kulturološke obilaske. U subotu su učenici posjetili glavni grad Lisabon i grad Fatimu.

Tijekom drugog tjedna nastavnici u pratnji obišli su dio ustanova u kojima učenici obavljaju stručnu praksu, razgovarali s njima i njihovim mentorima te se uvjerili u obostrano zadovoljstvo postignutom suradnjom.

Nakon još jednog uspješno odrađenog radnog tjedna, vikend je bio rezerviran za dva kulturološka posjeta, Porto i Viana de Castelo.

Učenici iz sve tri škole uključene u projekt, nakon 3 tjedna boravka u Bragi su uspješno dovršili stručnu praksu u svojim ustanovama u Portugalu u sklopu Erasmus+ projekta EEE. Djelatnici ustanova su im pripremili mala iznenađenja kako bi im zahvalili za vrijedan rad i zalaganje tijekom tri tjedna koliko su tamo boravili. U sklopu Erasmus+ projekta EEE, nakon uspješno odrađene stručne prakse i cjelokupnog programa, učenicima su uručeni i certifikati kao potvrda sudjelovanja u projektu i izvršavanja predviđenih radnih zadataka i obaveza.

Time projekt ne završava jer vas u idućim danima očekuje detaljniji prikaz onoga što su tamo radili. Također, učenici i nastavnici u pratnji predstavit će projekt na sjednicama Nastavničkog vijeća i Vijeća učenika.

Ad. 2. Učenici su provodili stručne vježbe u sljedećim zdravstvenim ustanovama:

Prva ustanova je **Centro social de Freiriz**, zdravstvena ustanova za starije i nemoćne osobe.

**Centro Social da Paróquia de São Lázaro**, privatna ustanova u centru Brage. Sastoji se od doma za osobe starije dobi, dječjeg vrtića, patronažne zdravstvene zaštite, kantine za socijalno ugrožene osobe, dnevne brige za starije i fakulteta za osobe starije dobi.

**Ascredno**, zdravstvena ustanova u kojoj su smještene starije i nemoćne osobe.

**Patronato S. Pedro de Maximinos**, privatna ustanova za socijalnu skrb. Pružaju usluge dječjeg vrtića/predškole, patronaže i dnevne skrbi za starije osobe.

**Acolhimento Sènior**, zdravstvena ustanova u kojoj borave starije osobe, najčešće oboljele od Alzheimerove i Parkinsonove bolesti te raznih vrsta demencija.

**Lar das Termas**, zdravstvena ustanova namijenjena starijim osobama.

**Vale do Homem**, socijalni centar koji djeluje na društvenom, zdravstvenom i kulturnom području u obliku stambenih struktura za starije osobe, službe za podršku u kući i centra za oboljele od Alzheimerove bolesti i demencije.

**Resisénior Gold,** zdravstvenaustanova u privatnom sektoru specijalizirana za usluge prema starijim osobama.

U Slavonskom Brodu, 03. ožujka 2020.

Zapisničar:

Marina Kovačević, mag. med. techn.